ประเมินสถานการณ์ ล้างและทำแผล ดูแลแผลให้หายดี
โดยส่วนใหญ่แล้วแผลถลอกที่หัวเข่ามักเป็นเพียงแผลเล็กๆ ซึ่งสามารถรักษาเองได้ที่บ้าน แต่คุณควรตรวจดูบาดแผลให้แน่ใจเสียก่อน บาดแผลที่ไม่รุนแรงและสามารถรักษาเองได้โดยไม่ต้องเข้ารับการรักษาทางการแพทย์จะต้องไม่มีอาการดังต่อไปนี้  ไม่ลึกเกินไปจนสามารถมองเห็นชั้นไขมัน กล้ามเนื้อ หรือกระดูก ไม่มีเลือดไหลพุ่งออกมา ขอบแผลไม่ขรุขระหรือเปิดกว้าง ให้ไปพบแพทย์หากคุณสังเกตเห็นอาการเหล่านี้ หากคุณไม่ได้รับการฉีดวัคซีนป้องกันโรคบาดทะยักเป็นเวลาสิบปี ควรพบแพทย์เพื่อฉีดวัคซีน หากคุณไม่ได้รับการฉีดวัคซีนป้องกันโรคบาดทะยักห้าปีและแผลนั้นเกิดจากของสกปรกหรือเป็นแผลเจาะลึก (แผลที่ลึกมากกว่าเปิดกว้าง) ควรพบแพทย์เพื่อฉีดวัคซีน เพื่อไม่ให้เกิดการติดเชื้อในระหว่างการทำแผล คุณควรล้างมือให้สะอาดด้วยสบู่และน้ำอุ่นก่อนทำแผล หากต้องการการปกป้องเป็นพิเศษ ให้สวมถุงมือแบบใส่แล้วทิ้งก่อนเริ่มทำความสะอาดแผล หากบาดแผลมีเลือดออก ให้ห้ามเลือดโดยออกแรงกดที่บาดแผล  ล้างแผลด้วยน้ำและทำความสะอาดบริเวณบาดแผลหลังห้ามเลือดเสร็จเรียบร้อย หากมีเศษดินหรือสิ่งสกปรกเข้าไปอุดตันตรงบริเวณที่มีเลือดออก ให้ล้างออกด้วยน้ำก่อนทำการห้ามเลือด ในการห้ามเลือด ให้ใช้ผ้าสะอาดหรือผ้าก๊อซกดทับบนแผลเพื่อซับเลือด ออกแรงกดไว้ประมาณ 2-3 นาที เปลี่ยนผ้าหรือผ้าก๊อซหากเริ่มชุ่มเลือด หากเลือดไม่หยุดไหลหลังผ่านไป 10 นาที ให้ไปพบแพทย์ เนื่องจากคุณอาจจำเป็นต้องเย็บแผล ปล่อยให้น้ำเย็นไหลผ่าน หรือเทน้ำล้างแผล ควรล้างนานพอเพื่อให้แน่ใจว่าน้ำไหลผ่านทั่วบริเวณแผล เพื่อให้เศษดินและ/หรือสิ่งสกปรกถูกล้างออกจนหมด ทำความสะอาดรอบๆ บาดแผลด้วยสบู่ต้านเชื้อแบคทีเรียและน้ำเปล่า แต่พยายามอย่าให้สบู่โดนบาดแผล เนื่องจากอาจก่อให้เกิดการระคายเคืองได้ การทำความสะอาดแผลจะช่วยขจัดเชื้อแบคทีเรียและต่อต้านการติดเชื้อ ไฮโดรเจอเปอร์ออกไซด์และไอโอดีนมักใช้ในการฆ่าเชื้อโรคที่บาดแผลบนผิวหนัง รวมถึงแผลถลอกบนหัวเข่า อย่างไรก็ตาม ไฮโดรเจนเปอร์ออกไซด์และไอโอดีนจะไปทำลายเซลล์ที่มีชีวิต ดังนั้น ในปัจจุบันแพทย์จึงไม่แนะนำให้ใช้กับบาดแผล หากพบสิ่งสกปรกในบาดแผล เช่น ดิน ทราย เศษต่างๆ เป็นต้น ให้ใช้แหนบค่อยๆ หนีบออกไปอย่างระมัดระวัง ก่อนใช้แหนบ ให้ล้างและฆ่าเชื้อโรคแหนบโดยเช็ดด้วยสำลีก้อนหรือผ้าก๊อซที่จุ่มไอโซโพพิลแอลกอฮอล์ ล้างแผลด้วยน้ำเย็นหลังจากกำจัดสิ่งสกปรกออกจนหมดแล้ว หากเศษดินหรือวัตถุอื่นๆ ฝังลึกอยู่ข้างในจนไม่สามารถนำออกมาได้ ให้พบแพทย์ทันที หลังจากล้างและทำความสะอาดบาดแผลเสร็จแล้ว ให้ใช้ผ้าสะอาดหรือผ้าขนหนูซับเบาๆ ให้แห้ง ไม่ควรถูแรงๆ เพื่อหลีกเลี่ยงไม่ให้เกิดความเจ็บปวด การใช้ยาทาปฏิชีวนะสามารถป้องกันการติดเชื้อและช่วยรักษาแผลให้หายเป็นปกติ  ยาทาปฏิชีวนะมีหลายประเภท ซึ่งมีสารออกฤทธิ์หรือส่วนประกอบที่แตกต่างกัน (เช่น แบซิทราซิน (bacitracin) นีโอมัยซิน (neomycin) และโพลีมัยซิน (polymyxin)) ควรปฏิบัติตามคำแนะนำบนฉลากยาอย่างเคร่งครัด ทั้งปริมาณที่เหมาะสมและวิธีการใช้ยา ยาทาบางประเภทมีส่วนประกอบของยาระงับปวดอ่อนๆ สามารถผ่อนคลายอาการปวดได้ ยาทาบางประเภทอาจทำให้เกิดอาการแพ้ในบางคนได้ หากคุณสังเกตเห็นรอยแดง อาการคัน การบวม หรืออื่นๆ หลังการใช้ยาทา ให้หยุดใช้และลองใช้ชนิดอื่นที่มีส่วนประกอบแตกต่างกัน ปิดแผลด้วยผ้าพันแผล เพื่อป้องกันสิ่งสกปรก การติดเชื้อ และการระคายเคืองจากเสื้อผ้า โดยสามารถใช้ผ้าพันแผลชนิดมีกาว หรือใช้ผ้าก๊อซปลอดเชื้อแล้วติดให้แน่นด้วยเทปหรือหนังยาง เปลี่ยนผ้าพันแผลใหม่ทุกวัน หรือบ่อยครั้งตามต้องการหากผ้าพันแผลเริ่มแฉะหรือสกปรก ควรล้างสิ่งสกปรกออกให้หมดก่อนเริ่มเปลี่ยนผ้าพันแผลใหม่  มีผลการวิจัยแสดงให้เห็นว่าการดึงผ้าพันแผลออกอย่างรวดเร็วอาจทำให้คุณรู้สึกเจ็บน้อยกว่าการค่อยๆ ดึงออกมา ทั้งนี้ทั้งนั้นขึ้นอยู่กับสภาพบาดแผลของคุณ  นำน้ำมันถูที่ขอบของผ้าพันแผล และทิ้งไว้สักครู่ เพื่อช่วยให้รู้สึกเจ็บน้อยลงเมื่อดึงผ้าพันแผลออก แม้ว่าการทายาจะไม่ได้ช่วยให้แผลหายเร็วขึ้น แต่ก็สามารถช่วยป้องกันการติดเชื้อได้ นอกจากนี้ ยาทาปฏิชีวนะยังช่วยรักษาความชุ่มชื้นของแผล ซึ่งจะป้องกันการตกสะเก็ดและการเกิดแผลเป็นที่อาจเกิดขึ้นหากแผลแห้ง โดยทั่วไปแล้วควรทายาวันละ 1-2 ครั้ง อย่างไรก็ตาม ควรดูคำแนะนำของความถี่ในการใช้ยาให้ดีก่อน การที่แผลจะหายดีเร็วหรือไม่นั้นขึ้นอยู่กับหลายปัจจัย เช่น อายุ โภชนาการ การสูบบุหรี่ ระดับความเครียด การเจ็บป่วย เป็นต้น ยิ่งกว่านั้น ยาทาปฏิชีวนะยังทำหน้าที่เพียงป้องกันการติดเชื้อ แต่ไม่ได้ช่วยให้แผลหายเร็วขึ้น หากบาดแผลของคุณหายช้าลงอย่างผิดปกติ ให้เข้ารับการตรวจจากแพทย์ เนื่องจากอาจเป็นสัญญาณเตือนของอาการที่หนักขึ้น เช่น การเจ็บป่วย ไปพบแพทย์ทันทีหากคุณมีอาการดังต่อไปนี้  ข้อต่อที่หัวเข่าเคลื่อนไหวผิดปกติ รู้สึกชาที่หัวเข่า บาดแผลมีเลือดไหลออกมาไม่หยุด มีสิ่งสกปรกหรือสิ่งแปลกปลอมในบาดแผลที่ไม่สามารถเอาออกได้ บาดแผลเริ่มมีการอักเสบหรือบวม มีรอยแดงเป็นริ้วๆ กระจายออกมาจากบาดแผล บาดแผลมีหนอง มีไข้สูงเกิน 38 องศาเซลเซียส
ตรวจดูบาดแผล. ล้างมือให้สะอาดก่อนทำแผล. ห้ามเลือด. ล้างแผลด้วยน้ำ. ทำความสะอาดแผล. กำจัดสิ่งสกปรก. ซับเบาๆ ให้แห้ง. ใช้ยาทาปฏิชีวนะ โดยเฉพาะอย่างยิ่งหากแผลสกปรก. ปิดแผล. เปลี่ยนผ้าพันแผลเมื่อจำเป็น. ทายาปฏิชีวนะซ้ำทุกวัน. สังเกตดูกระบวนการรักษาแผล. ปรึกษาแพทย์หากมีอาการแย่ลง.
https://www.wikihow.com/Heal-a-Skinned-Knee https://www.wikihow.com/Heal-a-Skinned-Knee https://www.wikihow.com/Heal-a-Skinned-Knee
Assessing the Situation Cleaning and Dressing the Wound Caring for the Wound as it Heals